
KANEPI VALLAVOLIKOGU

O T S U S 

Kanepi 								18.11.2026 nr 1-3/ 

Kanepi Vallavolikogu 16.06.2022 otsuse nr 22 „Kanepi valla ametiasutuse Kanepi Vallavalitsus struktuuri ja teenistuskohtade koosseisu kehtestamine“ muutmine 

Kohaliku omavalitsuse korralduse seaduse § 22 lõige 1 punkti 36 ja avaliku teenistuse seaduse § 11 lõigete 1 ja 5 alusel, Kanepi Vallavolikogu 

o t s u s t a b: 

1. Kanepi Vallavolikogu 16.06.2022 otsuse nr 22 „Kanepi valla ametiasutuse Kanepi Vallavalitsus struktuuri ja teenistuskohtade koosseisu kehtestamine“ lisa „Kanepi Vallavalitsuse  struktuur ja teenistujate koosseis“ muudetakse  järgmiselt:
1.1. vallavanema otsealluvusest kaotatakse spordispetsialisti töökoht 1,0 koormusega;
1.2. vallavanema otsealluvusest kaotatakse jurist-andmekaitsespetsialisti ametikoht 1,0 koormusega;
1.3. vallakantselei struktuuriüksusesse luuakse vallasekretäri abi ametikoht 1,0 koormusega;
1.4. sotsiaalosakonna struktuuriüksuse laste heaolu spetsialisti töökoha koormust suurendatakse 0,5 võrra, mille tulemusel on laste heaolu spetsialisti ametikohad koormusega 2,0. 

2. Otsus jõustub teatavakstegemisest. 
3. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest. 

/allkirjastatud digitaalselt/ 

Anneli Ehte
volikogu aseesimees



Seletuskiri „Kanepi Vallavolikogu 16.06.2022 otsuse nr 22 „Kanepi valla ametiasutuse Kanepi Vallavalitsus struktuuri ja teenistuskohtade koosseisu kehtestamine“ muutmine“ juurde 

Sissejuhatus ja eelnõu sisu
Kanepi Vallavolikogu 16.06.2022 otsusega nr 22 “Kanepi valla ametiasutuse Kanepi Vallavalitsus struktuur ja teenistuskohtade koosseisu kehtestamine” kehtestati ametiasutuse struktuur ja kinnitati teenistuskohtade koosseis. Viimati muudeti eelnimetatud otsust Kanepi Vallavolikogus 18. märtsil 2026 otsusega 1-3/7 „Kanepi Vallavolikogu 16.06.2022 otsuse nr 22 „Kanepi valla ametiasutuse Kanepi Vallavalitsus struktuuri ja teenistuskohtade koosseisu kehtestamine“ muutmine.

Kohaliku omavalitsuse korralduse seaduse § 22 lõige 1 punkti 36 alusel kuulub valla ametiasutuste struktuuri ja teenistuskohtade koosseisu kehtestamine volikogu pädevusse. Avaliku teenistuse seaduse kohaselt määratakse ametiasutuse teenistuskohtade koosseisus kindlaks vähemalt ametiasutuse teenistuskohtade jaotus ameti- ja töökohtadeks, nimetused, teenistuskoha tähtaegsus ja koormus. 

Käesoleva otsuse eelnõuga tehakse vallavolikogule ettepanek kaotada vallavanema otsealluvusest spordispetsialisti töökoht 1,0 koormusega ja jurist-andmekaitsespetsialisti ametikoht 1,0 koormusega. 
Jurist-andmekaitsespetsialisti värbamised ebaõnnestusid. Andmekaitsespetsialisti ülesandeid täidab  vallasekretär. Seoses ülesannete ümber jaotamisega on vallakantseleis vaja täiendavat abi valla dokumentide ja süsteemide haldamisel. Õigusaktid vajavad üle vaatamist ja  kaasajastamist. Lisaks võimaldab loodav ametikoht dokumendihaldusspetsialisti puhkuse asendamist.
Ettepanek on lisada vallakantselei struktuuriüksusesse vallasekretäri abi ametikoht 1,0 koormusega.
Spordispetsialisti töökoht senisel kujul ei täida oma eesmärki. Tulevikus on  vaja vallavanema otsealluvuses olevad teenistuskohad üle vaadata.

Ettepanek on suurendada sotsiaalosakonna struktuuriüksuse laste heaolu spetsialisti töökoha koormust 0,5 võrra, mille tulemusel on laste heaolu spetsialistide ametikoha suurus 2,0. Sotsiaalosakonna laste heaolu spetsialisti töökoha koormuse suurendamise vajadust 0,5 võrra on  arutatud 8. augustil 2026 sotsiaalkomisjonis (sotsiaalkomisjoni protokoll 1-5.4/5). Komisjoni arutelu käigus leiti, et koormuse suurendamine on põhjendatud. 

Muudatuse tulemusena on Kanepi Vallavalitsuse struktuuris 25,0 teenistuskohta, neist 20 ametikohta ja 5 töökohta. 

Rakendamisega kulud ja tulud
Eelarvelisi kulusid ei  kaasne. Teenistuskohti jääb 0,5 koormuse võrra vähemaks. Üldised personalikulud vähenevad.

